**«2022 жылға арналған салықтық және кедендік әкімшілендіруді жетілдіру бойынша ҚР ҚМ МКК қызметінің қорытындысы» тақырыбына: пресс-релиз**

***2022 жылға арналған бюджеттің кіріс бөлігінің орындалуы***

Мемлекеттік бюджеттің салықтық түсімдері бойынша жоспар **103,9%**-ға *(14,8 трлн.теңге түсті)* республикалық бюджет **102,1%**-ға және жергілікті бюджет **107,8%**-ға орындалды.

Түсімдер **4,1 трлн.**теңгеге *(1,4 есе)*, оның ішінде РБ-ге **3 трлн.** теңгеге *(1,4 есе)*, ЖБ-да **1,2 трлн**. теңгеге *(31,4%)* өсті.

***Мемлекеттік бюджетке ең ірі төлемдер бойынша динамика***

Салықтар бойынша динамикада ЕАЭО тауарлары бойынша ҚҚС **22%**-ға, ТВП-ға ҚҚС **62%**-ға, МТС **40%**-ға, ҚҚС **15,5%**-ға, мұнайға ЭТП-**58%**-ға, 3 елден импортқа ҚҚС бойынша **75%**-ға өсім байқалады.

***Салықтық және кедендік әкімшілендіру***

2022 жылы мемлекеттік кірістер органдары 2,1 мың салықтық тексеруді аяқтады.

3,2 есе өсіммен 677 млрд. теңге қосымша есептелді (2021 ж. – 208,8 млрд.теңге).

180 млрд. теңге өндірілді, өсімі 1,7 есе (2021 ж. - 108,5 млрд. теңге).

Камералдық бақылаудың тиімділігі **25%**-ға артты.

ҚХР экспорты – ҚР импорты бағыты бойынша статистикалық деректердегі сәйкессіздіктер өткен жылы **32,9%**-ға дейін төмендеді *(2019 жылы – 47%, 2020 жылы – 45,5%, 2021 жылы-40,5%).*

Тәуекелдерді басқару жүйесінің тиімділігі **77%**-ға дейін арттырылды.

Тауарларға арналған декларациялардың шығару және бақылау бөлігінде **кедендік функциялар** толығымен **орталықтандырылған.**

**Шекарадағы заңсыз сауда айналымына қарсы іс-қимыл** жөніндегі кешенді жоспарды және кедендік әкімшілендіруді жетілдіру бойынша **кедендік төлемдер мен ішкі салықтар түсімдерін ұлғайту** жөніндегі Жоспарды іске асыру бойынша жұмыстар жалғасуда.

Заманауи технологиялық шешімдерді қолдана отырып, **өткізу пункттерін** одан әрі **жаңғырту** және өткізу пункттерін жайластыру бойынша үздік халықаралық тәжірибелер жалғасуда.

**Трансферттік баға белгілеу кезінде салықтық бақылауды күшейту бөлігінде** **нарықтық диапазонды айқындау, өзара байланысты тараптарды айқындауды кеңейту** бойынша Қазақстан Республикасының трансферттік заңнамасына түзетулер әзірленді.

**Капиталды шығарумен күрес**

«Экономикалық ресурстардың заңсыз шоғырлануына қарсы іс-қимыл мәселелері жөніндегі ведомствоаралық комиссия туралы» Мемлекет басшысының 2022 жылғы 5 маусымдағы Жарлығымен елден заңсыз шығарылған қаржы қаражатын Қазақстан Республикасына қайтару мақсатында ведомствоаралық комиссия құрылды. Қазақстан Республикасының Бас прокуратурасын осы бағыттағы жұмысты жүргізу жөніндегі үйлестіруші орган деп айқындады.

Сондай-ақ, капиталды шығарудың жолын кесу мақсатында Салық кодексіне түзетулер:

- резидент еместерге төленген дивидендтер бойынша жеңілдіктердің күшін жою бойынша және 10% мөлшерінде ставкі белгіленді;

- резидент емес - өзара байланысты тұлғалар көрсеткен материалдық емес қызметтер бойынша шегерімдерге шектеулер енгізілді (3%-дан аспайды);

- жеке тұлғаларды резидент еместерге табыс төлейтін салық агенттері деп тану;

- орындау мерзімі 2 және одан да көп жылды құрайтын шарттар бойынша алынған аванс (алдын ала төлем) бойынша міндеттемені конвенциялық емес елдерде тіркелген бейрезиденттің табысы деп тану қабылданды.

Елден заңсыз шығарылған активтерді Қазақстан Республикасына қайтару, сондай-ақ заңсыз жолмен алынған активтерді анықтау және оларды мемлекетке қайтару мақсатында «Заңсыз шығарылған активтерді мемлекетке қайтару жөніндегі шаралар туралы» Мемлекет басшысының 2022 жылғы 26 қарашадағы № 3 Жарлығымен активтерді қайтаруға қатысты Қазақстан Республикасы Заңының жобасын әзірлеу тапсырылды.

Жоғарыда көрсетілген Жарлықты іске асыру үшін Қазақстан Республикасы Премьер-Министрінің 2022 жылғы 20 желтоқсандағы №199-ө Өкіміне сәйкес активтерді қайтару жөніндегі Қазақстан Республикасы Заңының жобасына ұсыныстар әзірлеу жөніндегі жұмыс тобы құрылды.

***Жеке тұлғалардың банкроттық институтын енгізуге қатысты***

Жыл басынан бері «Қазақстан Республикасы азаматтарының төлем қабілеттілігін қалпына келтіру және банкроттығы туралы» заң жобасын пысықтау жұмыстары басталды.

2022 жылғы 30 желтоқсанда Мемлекет басшысы «Қазақстан Республикасы азаматтарының төлем қабілеттілігін қалпына келтіру және банкроттығы туралы» Заңға қол қойды.

Бүгінгі таңда заң нормаларын түсіндіру бойынша ауқымды жұмыстар жүргізілуде.

***Цифрландыруды жетілдіру***

«АСТАНА-1» АЖ және «Экспорттық-импорттық операциялар бойынша бірыңғай терезе» АЖ кедендік рәсімдерден өтуді жеделдету үшін мәліметтерді жедел алу мақсатында «Орталық біріздендірілген дербес шоттар» АЖ, «Электрондық шот-фактуралар» АЖ, «Бірыңғай деректер қоймасы» АЖ салықтық ақпараттық жүйелерімен интеграциялық өзара іс-қимыл жүзеге асырылды, сондай-ақ тауарларға декларация берілгенге дейін тауарларды шығару туралы өтініштен мәліметтерді беру бөлігінде интеграция бойынша жұмыс аяқталды.

«АСТАНА-1» АЖ-ның тауарларға декларация берілгенге дейін тауарларды шығару туралы өтініштен мәліметтерді беру бөлігінде «Электрондық шот-фактуралар» АЖ-мен интеграция іске асырылды.

«Электрондық шот-фактуралар» АЖ шеңберінде (электрондық үкіметтің сыртқы шлюзі арқылы) «Тауарларды таңбалау» ақпараттық жүйелерімен және МКК Ахуалдық орталығымен тауарларды әкелудің басынан бастап түпкілікті сатуға дейін қадағалауды көрнекілік жасау үшін интеграция жүргізілді.

Тауарларға импорттық декларациялардан алынған деректерді ҚХР-дан алдын ала мәліметтермен салыстыру үшін «Тәуекелдерді басқару жүйесі» АЖ-ны «АСТАНА-1» АЖ-мен интеграциялау жөніндегі іс-шаралар аяқталды.

ТБЖ АЖ-дан «Экспорттық-импорттық операциялар бойынша бірыңғай терезе» АЖ-ге «Тауарлардың негізгі топтары бойынша баға ақпаратын»көрнекілеуді әзірлеу аяқталды.